Aparisyon sa Lipa

Ang mga Aparisyon sa Lipa ay ang mga napabalitang serye ng 19 na ulit na pagpapakita umano ng Birhen Maria kay Teresita Castillo sa kumbento ng mga Carmelita sa Lipa, Pilipinas noong 1948. Bagaman ang aparisyong ito ay hindi agad kinilala ng Santa Sede matapos nitong katigan ang naunang nang pahayag ng mga obispong sumuri sa mga nasabing pangyayari noong 1951, nagpatuloy ang debosyon sa Birhen Tagapamagitan ng Lahat ng Biyaya sa Lipa, ang ngalang sinabi ni Castillo na ginamit ng Birhen Maria nang siya'y magpakilala sa kaniya. 

Noong Setyembre 12, 2015, sa isang dekretong inilibas ng Arsobispo ng Lipa na si Ramon Arguelles, pinatotohanan nito ang mga kaganapan noong 1948 bilang “kahima-himala” at “karapat-dapat paniwalaan”. Ang pagkilala rito ang unang pagkakataon na sinalungat ng isang lokal na obispo ang naging kapasiyahan ng Vaticano. Ngunit ang dekretong ito ni Arguelles ay ipinawalang-bisa ni Kardinal Gerhard Mueller, tagapamuno ng Banal na Kongregasyon para sa Doktrina ng Pananampalataya sa isang dekretong nilagdaan noong Disyembre 11, 2015 na kumatig sa naging kapasiyahan na ni Papa Pio XII noong 1951. Isang araw makaraang makakuha ni sipi ng naging kapasiyahan ng Kongregasyon, isinapubliko ni Arguelles noong Mayo 31, 2016 ang naturang pagpapawalang-bisa.

Mga kaganapan
Pagdalaw ni Satanas
Sinasabing bago pa man magpakita sa kanya ang Birhen Maria, unang nakaengkuwentro ni Teresita si Satanas. Ito ay nangyari noong Hulyo 31, 1948 bandang 8:15 ng gabi, wala pa ang isang buwan magmula nang siya'y pumasok sa kumbento. Habang nanatiling tahimik ang mga Carmelita gaya ng kanilang kaugalian, may tatlong ulit na kumatok sa pintuan ni Teresita, na kaniyang ikinagulantang. Isang boses lalaki ang nagpakilalang siya ay si Satanas, na kaniyang ikinatakot. Ngunit nang ipakita niya ang rosaryo, ito'y umalis, subalit nag-iwan ng uling na bakas na mala-paa ng kabayo sa kaniyang silid. Tatlong beses pang naulit ang sinabing pagdalaw ni Satanas sa kanya, upang siya'y takutin at bantaan para lamang siya'y lumabas ng kumbento, ngunit 'di siya natinag. Sa bawat pagkakataon napapansin niya ang kaakibat nitong masangsang na amoy. Kabaligtaran ito sa tuwing magpapakita ang Mahal na Birhen, na nagsimula noong Agosto, na laging nangungumapaw sa paligid ang halimuyak.

Pagsubok ng Birhen Maria

Ang Pagpapakita
Noong Setyembre 12, 1948 mga ika-5 ng hapon, habang si Teresita ay nagdarasal sa hardin ng monasteryo ay bigla na lang nanginig ang isang sanga at matapos nito, narinig niya ng isang babae na nagsabing: 


Noong sumunod na araw, Setyembre 13, sa ganoon din oras, bumalik si Teresita sa eksaktong lugar na iyon, at sinimula niyang dasalin ang Aba Ginoong Maria. Kababanggit pa lamang niya ng "... Napupuno ka ng grasya..." nang magsimula na ulit manginig ang sanga. Isang magandang babae ang nagpakita, magkadaupa ang kaniyang mga kamay sa may dibdib, isang gintong rosaryo ang nakasabit sa kanang kamay, bahagyang nakayuko, ang kaniyang damit ay payak at puting-puti na tinatalian sa may baywang ng isang manipis na tela. Siya'y nakayapak at nakatungtong sa mga ulap na may dalawang talampakan ang taas mula sa lupa. Ang kaniyang mukhang 'di mailarawan sa ganda ay nagniningning.

Tinanong naman ni Teresita ang Birhen Maria "Mga anong oras po, Mahal na Ina?" at tumugon naman ang Birhen Maria bago ito naglaho:

Samantala, nagpasiya na ang Madre Superiora na summangguni sa katulong na obispo ng Lipa at espiritwal na direktor ng Carmelo na si Obispo Alfredo Obviar, kung ano ang kaniyang gagawin sa mga nasabing aparisyon ng Mahal na Birhen Maria. Inutusan ni Obviar na sabihin kay Teresita na humingi ng katibayan na ang mga aparisyon ay nagmula sa langit.

Noong Setyembre 26, Linggo, ang ika-15 at huling araw ng mga aparisyon, sinabi ng Mahal na Birhen:

Pag-ulan ng talulot ng rosas
Ang mga kagimbal-gimbal na mga pangyayari sa Lipa ay karaniwang iniuugnay sa pag-ulan ng talulot ng rosas. Maliban sa naunang pangyayari ng pag-ulan sa silid ng kumbento, umulan din ng mga talulot noong Setyembre 30, ang ika-51 anibersaryo ng pagkamatay ni Santa Teresa ng Lisieux.

Karamihan sa mga tatulot ay may imahen ni Hesus, Birhen Maria, San Jose, o isa sa mga santo, lalo na si Santa Teresa ng Lisieux. 
Mga mensahe

Kinalabasan ng pagsisiyasat

Ang naturang pahayag ay nilagdaan din na concordat cum originali ni Nuncio Apostolico Arsobispo Egidio Vagnozzi.

Kinasapitan
Sapilitang pinagbitiw sa katungkulan si Verzosa at pinauwi sa kanyang bayan sa Vigan, Ilocos Sur. Samantalang ang katulong na obispong si Alfredo Obviar ay inilipat sa bagong tatag na Diyosesis ng Lucena kung saan siya'y nanilbihan na lamang bilang apostolikong tagapangasiwa sa loob ng 22 taon. Muli lang ibinalik sa ang kanyang kapangyarihang episkopal noong 1974 bilang residenteng obispo ng Lucena.

Mga pagbaligtad
Gayon pa man, bago mamatay si Obispo Obviar noong Oktubre 1, 1979, kapistahan ni Santa Teresa ng Lisieux, nagbitiw siya ng salita na: "Maaari nila akong mapatahimik, ngunit 'di nila ako mapipilit sabihing walang katotohanan ang mga 'yon."

Tingnan din
Birhen Tagapamagitan ng lahat ng Biyaya

Sanggunian

Kategorya:Mga aparisyon ng Birheng Maria